данни за терена и препятствията, ако са налични, се предоставят в съответствие с точка AIS.TR.350.
 AIS.OR.355 Множества от данни за терена
 Доставчикът на АИО гарантира, че данни за терена, ако са налични, се предоставят:
 а)
 за зона 1, както е посочено в точка AIS.TR.350; и
 б)
 за летища, така че да бъдат обхванати:
 (1)
 зона 2a или части от нея, както е посочено в точка AIS.TR.350, буква б), подточка 1;
 (2)
 зони 2b, 2c и 2d или части от тях, както е посочено в точка AIS.TR.350, буква б), подточки 2, 3 и 4, за терен:
 i)
 в рамките на 10 km от контролната точка на летището; и
 ii)
 над 10 km от контролната точка на летището, ако теренът навлиза в хоризонталната равнина на 120 m над най-ниската кота на пистата за излитане и кацане;
 (3)
 зоната на траекторията на полета при излитане или части от нея;
 (4)
 зона или части от нея, ограничени от обхвата по ширина на повърхностите за ограничение на препятствията на летището;
 (5)
 зона 3 или части от нея, както е посочено в точка AIS.TR.350, буква в), за терен, който се простира на 0,5 m над хоризонталната равнина и минава през най-близката точка на работната площ на летището; и
 (6)
 зона 4 или части от нея, както е посочено в точка AIS.TR.350, буква г), за всички писти, на които се извършват полети с точен подход от категория II или III, и където изпълняващите полети имат нужда от подробна информация за терена, за да могат да оценят неговото въздействие при определяне на височината за вземане на решение с помощта на радиовисотомери.
 AIS.OR.360 Множества от данни за препятствията
 Доставчикът на АИО гарантира, че данни за препятствията, ако са налични, се предоставят:
 а)
 за препятствия в зона 1, чиято височина е над 100 m над земята;
 б)
 за летища, за всички препятствия в зона 2, които се оценяват като опасни за въздушната навигация; и
 в)
 за летища, така че да бъдат обхванати:
 (1)
 зона 2а или части от нея, за препятствия, които навлизат в съответната повърхност за събиране на данни за препятствията;
 (2)
 обекти в зоната на траекторията на полета при излитане или в части от нея, които се простират над равнинна повърхност с наклон 1,2 %, чието начало съвпада с това на зоната на траекторията на полета при излитане;
 (3)
 обекти, навлизащи в повърхностите за ограничение на препятствията на летището или на части от тях;
 (4)
 зони 2b, 2c и 2d за препятствия, които навлизат в съответните повърхности за събиране на данни за препятствията;
 (5)
 зона 3 или части от нея, за препятствия, които навлизат в съответната повърхност за събиране на данни за препятствията; и
 (6)
 зона 4 или части от нея за всички писти, на които се извършват полети с точен подход от категория II или III.
 AIS.OR.365 Множества от данни за картографиране на летището
 Доставчикът на АИО гарантира, че множествата от данни за картографиране на летището, ако са налични, се предоставят в съответствие с точка AIS.TR.365.
 AIS.OR.370 Множества от данни за процедури за полети по прибори
 Доставчикът